Tampoco no se sabe guaire bien a calendata de naiximiento de Ferrández d'Heredia y s'ha habíu de deducir de datos externos sin poder-se quitar d'ellos una conclusión definitiva. A primera calendata en que se tien documentación sobre ell ye o 5 d'octubre de 1328, en que se nombra como freire d'o Hespital, pero no se conoixe quan dentró en a orden ni que edat teneba por ixas envueltas. Con iste dato s'ha deduciu como posible calendata de neiximiento l'anyo 1310.